આગામી કેટલાક દિવસ સુધી બેંકિંગ સેવાઓ પ્રભાવિત થઈ શકે છે. વેતન સંશોધનની પોતાની માગણીઓ પર દબાણ વધારવા માટે સાર્વજનિક બેંકના લગભગ 10 લાખ કર્મચારીઓ આજે અને આવતી કાલે એમ બે દિવસની હડતાળ પર ઉતર્યા છે. બેંકકર્મી ઈન્ડિયન બેંક એસોસિએશન (આઈબીએ) તરફથી પ્રસ્તાવિત બે ટકાથી વધારે વેતન વધારો નહીં કરવાના મુદ્દે વિરોધ કરી રહ્યાં છે. અખિલ ભારતયી બેંક કર્મચારી સંઘ (એઆઈબીઈએ)એ જાણકારી આપી. આ હડતાળનું નેતૃત્વ યુનાઈટેડ ફોરમ ઓફ બેંક યુનિયન (યુએએફબીયુ) કરી રહ્યું છે. જે નવ યુનિયનોનું નેતૃત્વ કરી રહેલ સંગઠન છે. બેંકકર્મીઓએ જણાવ્યું કે તેમના વેતનમાં પહેલી નવેમ્બર 2017થી વૃદ્ધિ થઈ નથી.